
Výzva na predkladanie ponúk 
(ďalej len „Výzva“)

1. Identifikácia zadávateľa:

[bookmark: _Hlk198646661]Názov organizácie: DAPHNE – Inštitút aplikovanej ekológie 
Sídlo: Podunajská 24, 821 06 Bratislava
IČO: 30814081
DIČ: 2020912157
Kontaktné osoby (meno a priezvisko): Ing. Pavol Polák; Ing. Petra Egry 
tel. č. kontaktnej osoby: +421245524019
e-mail kontaktnej osoby: obstaravanie@daphne.sk
adresa hlavnej stránky /URL/: https://daphne.sk/

2. Spôsob zadávania zákazky:
Výber dodávateľa sa uskutoční prieskumom trhu na základe tejto výzvy a jej príloh.

3. Názov zákazky: Realizácia terénnych a vodozádržných opatrení v lokalite Šterusy – 2026

4. Druh zákazky: 
45112000-5 Výkopové zemné práce a presun zemín; 45112700-2 Terénne úpravy

5. Miesto realizácie: Katastrálne územie Šterusy. Úsek pod existujúcim suchým poldrom, od jeho výtoku po priepust pod cestou a vyústenie do existujúceho kanála, na parcelách č. 255/10, 255/32, 1175, 1176 a 1492/2. Jazierka v lesných porastoch na parcelách č. 1840/1, 1856/2 a 1865. Presné umiestnenie opatrení je uvedené v opise predmetu zákazky a technickej špecifikácii.

6. Výsledok obstarávania a termín realizácie:
S úspešným uchádzačom bude uzatvorená zmluva o dielo podľa návrhu v prílohe č. 5. Celý predmet zákazky vrátane dokončenia prác a ich odovzdania musí byť zrealizovaný najneskôr do 27. 11. 2026. Začatie prác sa uskutoční podľa podmienok zmluvy a po dohode s objednávateľom.

7. Opis predmetu zákazky:
Predmetom zákazky je realizácia terénnych a vodozádržných opatrení v lokalite Šterusy, ktorá zahŕňa vybudovanie kamenného vývaru pod výtokom DN800, dvoch retenčno-infiltračných kapsí vyplnených praným kamenivom, odkrytie, vyčistenie a kontrolu existujúceho priepustu DN400 vrátane úpravy jeho napojenia. Súčasťou zákazky je aj prehĺbenie a úprava šiestich existujúcich retenčných jazierok a všetky súvisiace práce vrátane zemných prác, dodávky materiálov, dopravy, dokončenia a odovzdania diela. Podrobný rozsah prác a technické požiadavky sú uvedené v prílohách č. 1, 2 a 4 tejto výzvy. Zákazka sa obstaráva ako jeden celok a uchádzač predkladá ponuku na celý predmet zákazky.

8. Financovanie zákazky:
Zákazka sa realizuje v rámci projektu „LIFE Voda v krajine a pôde“, kód projektu LIFE21-CCA-CZ-LIFE WILL/101074380, a je financovaná z príspevku Európskej únie z programu LIFE a ďalších zdrojov.

9. Platobné podmienky:
Úhrada bude realizovaná bezhotovostne v eurách na základe faktúry za vykonané a objednávateľom prevzaté práce, doloženej odsúhlaseným súpisom skutočne vykonaných prác a preberacím protokolom. Podrobné platobné podmienky upravuje návrh zmluvy o dielo v prílohe č. 5.

10. Podmienky účasti:
Uchádzač musí byť oprávnený uskutočňovať práce, ktoré sú predmetom zákazky. Oprávnenie si zadávateľ overí vo verejne dostupnom registri. Ak overenie nie je možné, uchádzač na požiadanie predloží príslušný doklad. Predložením ponuky uchádzač potvrdzuje, že má kapacity na realizáciu celého predmetu zákazky v požadovanom termíne.

11. Spôsob stanovenia ceny:
Uchádzač vyplní formulár cenovej ponuky podľa prílohy č. 3 a výkaz výmer podľa prílohy č. 4. Uvedie jednotkové ceny bez DPH a ceny jednotlivých položiek podľa množstiev stanovených zadávateľom. Ceny sa uvádzajú v eurách, zaokrúhlené na dve desatinné miesta, a zahŕňajú všetky náklady potrebné na riadne vykonanie predmetu zákazky vrátane materiálu, dopravy, mechanizácie, manipulácie a pomocných prác.
Do celkovej ponukovej ceny sa zahrnú všetky základné položky aj podmienené položky v maximálnych množstvách určených vo výkaze výmer. Podmienené práce sa vykonajú iba po predchádzajúcom písomnom odsúhlasení objednávateľom. Ich zahrnutie do hodnotenej ceny neznamená záväzok objednávateľa odobrať ich v celom rozsahu. Úhrada sa určí podľa skutočne vykonaných a odsúhlasených množstiev a ponúknutých jednotkových cien za podmienok zmluvy. Uchádzač uvedie svoj režim DPH. Platiteľ DPH uvedie cenu bez DPH, a cenu vrátane DPH. Neplatiteľ DPH uvedie cenu s DPH zhodnú s cenou bez DPH

12. Kritérium na vyhodnotenie ponúk:
Jediným kritériom je najnižšia celková cena za celý predmet zákazky. Ponuky sa porovnajú vrátane príslušnej DPH; pri neplatiteľovi DPH sa hodnotí jeho konečná cena. Úspešná ponuka musí zároveň spĺňať požiadavky tejto výzvy a jej príloh.

13. Lehota na predkladanie ponúk: Ponuku je potrebné doručiť najneskôr do 06.11.2026 do 15:00 hod. Rozhoduje čas doručenia ponuky na e-mailovú adresu zadávateľa.

14. Spôsob a miesto predloženia ponuky:
Ponuka sa predkladá elektronicky na adresu obstaravanie@daphne.sk. 

15. Požadovaný obsah ponuky: Ponuka musí obsahovať vyplnený formulár cenovej ponuky podľa prílohy č. 3, podpísaný osobou oprávnenou konať za uchádzača, a kompletne ocenený výkaz výmer podľa prílohy č. 4. Formulár cenovej ponuky uchádzač predloží vo formáte pdf a ocenený výkaz výmer vo formáte xls/xlsx.

16. Vyhodnotenie ponúk:
Zadávateľ zostaví poradie ponúk podľa kritéria uvedeného v bode 12. Následne overí splnenie podmienok účasti a požiadaviek na predmet zákazky u uchádzača na prvom mieste. V prípade nejasností môže požiadať o vysvetlenie alebo doplnenie dokladov bez zmeny ponúkanej ceny a predmetu ponuky. Ak uchádzač požiadavky nesplní, zadávateľ posúdi ďalšiu ponuku v poradí.
O výsledku prieskumu trhu zadávateľ informuje všetkých uchádzačov e-mailom. S úspešným uchádzačom uzatvorí zmluvu o dielo. Zadávateľ si vyhradzuje právo neuzatvoriť zmluvu, najmä ak ponuky presiahnu finančné možnosti projektu alebo žiadna ponuka nesplní požiadavky výzvy; dôvod oznámi uchádzačom.

17. Jazyk ponuky:
Ponuku možno predložiť v slovenskom alebo českom jazyku. 

18. Prílohy výzvy:
Príloha č. 1 – Opis predmetu zákazky
Príloha č. 2 – Technická špecifikácia
Príloha č. 3 – Cenová ponuka
Príloha č. 4 – Výkaz výmer
Príloha č. 5 – Návrh zmluvy o dielo

19. Dátum zaslania výzvy: 26.10.2026
